જયપુર, 23 ઑક્ટોબર: નિર્મળ ભારતની યાત્રા પર નિકળેલા ગ્રામિણ વિકાસ મંત્રી જયરામ રમેશે થોડાં દિવસો અગાઉ ટોઇલેટની તુલના મંદિર સાથે કરી હતી. આ મુદ્દો ઘણો હોબાળો મચ્યો હતો. આ વખતે ફરી એકવાર જયરામ રમશે વિવાદાસ્પદ નિવેદન આપ્યું છે. જયરામ રમેશે કહ્યું છે કે ‘તમે લગ્ન કરતા પહેલાં રાહુ-કેતુ સહિતના ગ્રહોની સ્થિતિ શું છે તેના વિશે જયોતિષીઓની સલાહ લો છો. તેની સાથે તમારે એ પણ તપાસ કરવી જોઈએ કે તમે જે ઘરમાં પરણીને જાઓ છો ત્યાં ટોઈલેટ છે કે નહીં અને પછી નિર્ણય લેવો જોઈએ.'